17. Styrelsen for Patientsikkerheds sundhedsfaglige tilsyn på [adresse] efter 
høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Servicelovens § 150
SAGENS INDHOLD
Byrådet præsenteres i denne sag for det sundhedsfaglige tilsyn, som Styrelsen for 
Patientsikkerhed har udført på [adresse] 5. oktober 2023. Tilsynsrapporten 
har været i høring hos Ældrerådet forud for den politiske behandling.
Styrelsen for Patientsikkerhed fører det overordnede tilsyn med sundhedsforholdene og den 
sundhedsfaglige virksomhed på sundhedsområdet. Der er tale om et organisationstilsyn. Det vil sige tilsyn 
med den pågældende plejeenhed og ikke med den enkelte medarbejder. 
Styrelsen undersøger ved tilsynet, om behandling og pleje foregår sundhedsfagligt forsvarligt. Herudover 
reagerer styrelsen ved åbenlyse fejl og mangler af betydning for patientsikkerheden. Styrelsen undersøger 
en række målepunkter i relation til tilsynet for at afdække den fornødne kvalitet. Målepunkterne er:

[adresse] organisering

Journalføring

Faglige fokuspunkter

Medicinhåndtering

Patienters retsstilling

Hygiejne

Øvrige fund.
Til vurdering af patientsikkerheden er der ved tilsynet gennemført interview af ledelse og medarbejdere, 
gennemgået relevante instrukser, gennemgået tre journaler, hvoraf to var udvalgt på forhånd, og én blev 
udvalgt ved tilsynsbesøget samt gennemgået medicin for tre borgere.
Styrelsen for Patientsikkerhed vurderer tilsynene efter fire kategorier: Ingen, mindre, større eller kritiske 
problemer af betydning for patientsikkerheden.
Plejecenter Solhøj placeres i næsthøjeste kategori, ”Mindre problemer af betydning for patientsikkerheden”.
VURDERING
Social og Sundhed finder det positivt, at [adresse] placeres i næsthøjeste kategori. 
Tilsynet konstaterer, at [adresse] sundhedsfagligt er velorganiseret med gode procedurer og høj 
grad af systematik. Tilsynet har lagt vægt på, at alle målepunkter var opfyldt med undtagelse af 
journalføring, hvor der blev fundet mangler i to journaler. I de to journaler var dokumentationspraksis ikke 
tilstrækkelig præcis i to konkrete forhold. Tilsynet forudsætter, at [adresse] opfylder tilsynets 
henstilling.
[adresse]: EMN-2021-03346
Dok-ID: 3617619
Sagsbehandler: gila
Byråd
19. december 2023  16:00
Plejecenter Solhøj har efter tilsynet ændret den gældende praksis, som foreslået af tilsynet. Det betyder, 
at der fremadrettet noteres, om borger er tilknyttet fodterapeut samt de borgerspecifikke symptomer på lavt 
blodsukker. De løbende audits vedrørende journalføring vil fremadrettet have et særligt fokus på, at den 
ændrede praksis implementeres. 
Tilsynsrapporten har været i høring hos Ældrerådet i perioden 31. oktober – 13. november 2023. 
Ældrerådets høringssvar er vedlagt som bilag.
Ældrerådet er tilfreds med, at de konstaterede fund er af mindre betydning for patientsikkerheden, og at 
der er taget initiativ til at ændre de forhold, som tilsynet påpeger kan forbedres. Ældrerådet bemærker, at 
tilsynets konklusioner er betryggende for beboerne og deres pårørende.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra Styrelsen for Patientsikkerhed vedrørende Plejecenter Solhøj tages til 
efterretning.
BESLUTNING
Social- og Sundhedsudvalget, 5. december 2023:
Fraværende: Ingen
Indstilles godkendt.
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Fraværende: Sille Lind og Herbert Ravn
Godkendt.
Bilag

Tilsynsrapport Plejecenter Solhøj (3628713)

Høringssvar fra Ældrerådet 6. november 2023 (3628639)
